تربت یونیورسٹی و خضدار انجینئرنگ یونیورسٹی ہم کورونا نا پوسکن آ چولی آن پد بند کننگانو۔ سرجم حوال آتا رد اٹ بھلو وخت اسے آن پد تعلیمی چرجوئی نا بنا تون کورونا نا کیس آتیٹی ودکی مون آ بس تو کرار کرار آ اسکول و یونیورسٹیک پدی بند مننگ اٹی ءُ۔
لسبیلہ یونیورسٹی ہم ہفتہ سے کن بند۔ نوٹیفکیشن جاری۔
دا رد اٹ تربت یونیورسٹی و خضدار انجینئرنگ یونیورسٹی تیان جتا جتا نوٹیفکیشن جاری کننگانے، ہرافتا رد اٹ ہڑتوم آ یونیورسٹیک اِرا ہفتہ کن بند مرور۔ و ہندن اوفتا ہاسٹل آتے ہم بند کننگ نا نوٹیفکیشن جاری کننگانے۔
